Sharks wen Lions vir die tweede keer | Maroela Media
Curwin Bosch (Foto sharksrugby.co.za)
Kyk, die Sharks was vandag beter in Durban. Curwin Bosch was op sy vindingryke beste, Makazole Mapimpi het hakskene vir almal gewys, terwyl hul dubbeldoor-verdediging gereeld 'n Lions-aanval in die kiem gesmoor het.
Die tuisspan het welverdiend met 27-17 gewen om sodoende die tweede keer hierdie seisoen met die Lions af te reken.
Tog was daar drama in die 74ste minuut toe die Lions 'n drie reg onder die Sharks se pale gevier het. Die telling was toe 24-14 en hoewel die skeidsregter die drie toegeken het, het die televisieskeidsregter daarteen besluit en daar is eerder 'n strafskop aan die besoekers toegeken.
Was die drie toegeken, sou die Lions-kat beslis in die Sharks-hoenderhok gewees het.
Maar om eerlik te wees, die Sharks was op die dag die beter span. Hulle het munt uit die Lions se swak aangeewerk geslaan en 'n onderskepdrie of twee gedruk.
Daar is juis in baie kringe gevoel dat 'n Lions-wen vandag as 'n opskudding beskou sou word – hulle was immers sonder die dienste van Warren Whiteley en Malcolm Marx.
En 'n mens mis Whiteley se leierskap en Marx se aggressie – veral in 'n SA derby.
Vandag was kliphard, maar die Sharks se verdediging het baie tot hul sege bygedra.
Sharks: Drieë: Curwin Bosch, Makazole Mapimpi, Dan du Preez. Doelskoppe: Bosch (3). Strafskoppe: Bosch (2).
Lions: Drieë: Lionel Mapoe, Cyle Brink. Doelskoppe: Jantjies (2). Strafskop: Jantjies.
Geen woord daaroor dat dit Jantjies was wat TWEE onderskepdriee weggegee het nie?
Jip hy is mos 2e keuse bok losskakel.
Die Curwin is n briljante speler ek hoop hulle hou hom by die Sharks,daar was sprake fat hy wp toe gaan.
In rugby gaan dit oor wen.Wenners word onthou en verloordera vergeet.So hoe goed vaar die spanne werklik. Huidige 'log' 1.Crusaders speel14 wen 10 71% 2.Jaguares speel 13 wen 8 61% 3.Brumbies speel 13 wen 7 54% 4.Hurricanes speel 13 wen 9 69% 5.Rebels speel 13 wen 7 54% 6.Sharks speel 13 wen 6 46% 7.Bulls speel 13 wen 7 54% 8.Lions speel 13 wen 7 54% 9.Stormers speel 13 wen 6 46% 10.Highlanders speel14 wen 5 36% 11. Chiefs speel14 wen 5 36% 12.Waratahs speel 13 wen 5 36% 13.Blues speel 13 wen 5 36% 14.Reds speel13 wen 5 36%… Lees meer »
As ek Swys kan raad gee, kry asb die ding uit Jantjies uit waar hy na sy senters toe hardloop en die bal so uitgee dit het ook bygedra tot die onderskep drië, maklik om te lees, sal net graag wil weet waar hy die tipe spel geleer het, die eerste keer toe hy die voordeel lyn aanval druk Mapoe sy drie. Nick Groom verklap knaend sy agterlyn bewegings en maak 'n sirkus van die agterlyn deurdat hy kort kort die ouens wys waar om te gaan staan sodat hy die bal vir hulle kan aangee hoe dom kan jy… Lees meer »